Mapi Quintana emociona en La Llaboral
#000002
El pasáu sábadu 3 d’avientu tuvo llugar nel Teatru la Laboral ún d’esos conciertos que queden pa siempre na memoria de los que tuvieron la suerte de asistir. Mapi Quintana estrenó en Xixón (tres presentalu en Lorient esti agostu) el so espectáculu “Música pa tornar páxaros” y cola sencillez y naturalidá que la caracteriza, tornó el teatru enteru nunos aplausos que sonaron al más sinceru de los agradecimientos,
#000003
Lo que consiguió Mapi con esti espectáculu foi facer música de verdá, y esto nun ye otra cosa que tresmitir. Como suel decir Mapi nes entrevistes, nun se sienta a facer un proyectu hasta que tien daqué que cuntar. Esta vez, a traviés d’un relatu personal sobre los “paxarinos” (persones) que se posen na so güeta y qu’echaron a volar pa non volver, foi capaz d’aguapar les hestories más crudes, como la d’un bisgüelu condenáu a muerte (inxustamente, por supuesto) polos franquistes, o la pérdida del “Saíle”, un paxarín «de gafes y pates llargues, que-y gusta muncho lleer y da compañía» y qu’un día echó a volar y nun volvió. Si nun lo sabemos yá (y la mayoría del públicu asistente sí que lo sabía), lleendo al revés nos decatamos d’esta forma tan guapa de rendir homenaxe a Elías García, el músicu (y ornitólogu) fináu en 2019 ensin el que nun se pue entender la música folk n’Asturies.
#000004
Nel espectáculu sintiéronse pieces compuestes espreso pa esti proyectu, xunto a otres como “Arriba Limón”, que yá pudimos sentir na so discografía. Detrás de los músicos, una pantalla mostraba semeyes y vídeos diseñaos pal espectáculu pola artista visual Marina Durany, que casaben a la perfección cola música ensin quita-y protagonismu en nengún momentu, sinón formando una sinerxia perfecta. En definitiva, una puesta n’escena mui cuidada, enfocada a trensmitir eses emociones tan fuertes. Too ello ensin escaecese del grupu que l’acompañaba, al que presentó claramente, como se merecíen Sonia Cartón (voz y sintetizador), María Sanmiguel (voz y violín), Thomas Welvaadt (trompeta), César Latorre (piano) y Juanjo Díaz (percusión).
#000005
Una terapia regalada en forma de conciertu, tanto pa los que como ella teníen (y tienen) un duelu pendiente como pa los que foron descubriendo la hestoria ellí mesmo, empatizando d’inmediato. Música que sirvió pa curar, pal disfrute y pa l’acordanza.
#000006
Mercar discos de Mapi Quintana
#000007
Música urbana, pop y llingua asturiana améstense nel cantar nuevu de Ferla Megía
La mocedá echa grana nel Semando Fest
Preséntase na Biblioteca Nacional de Lisboa un volume dedicáu al celtismu musical nel qu’Asturies ta bien presente
Algaire asoleya ‘Llume’ en collaboración con Ahez
Deira llanza’l so primer discu, ‘Alba’, que van presentar esti sábadu nel Celtic Connections
San Félix entama a cellebrar el so 40 aniversariu con un Bailla na Plaza Solidariu en Candás
#000012
Música urbana, pop y llingua asturiana améstense nel cantar nuevu de Ferla Megía
#000013
Preséntase na Biblioteca Nacional de Lisboa un volume dedicáu al celtismu musical nel qu’Asturies ta bien presente
#000015
Algaire asoleya ‘Llume’ en collaboración con Ahez
#000016
Deira llanza’l so primer discu, ‘Alba’, que van presentar esti sábadu nel Celtic Connections
#000017
Functional cookies help to perform certain functionalities like sharing the content of the website on social media platforms, collect feedbacks, and other third-party features.
#000021